**Caroline Berg Eriksen** (født 1987) er en norsk blogger. Eriksen er gift med Lars-Kristian Eriksen som tidligere var fotballspiller.

Bakgrunn og virke
-----------------

Eriksen var såvidt innom jobb som modell, før hun arbeidet som journalist hos side2.no. Hun har utdannelse innen journalistikk fra Norges Kreative Fagskole. Mest kjent er Eriksen for bloggen «fotballfrue» som hun startet 27. mai 2009. Den forble blant Norges mest besøkte blogg i flere år

I februar 2010 ble fotballfrue.no Norges mest besøkte blogg og den hadde per mars 2012 over 70 000 unike besøkende hver dag.

I mars 2012 ga Eriksen ut en bok på forlaget Lille måne, med tittelen *Fotballfrues dagbok - Et år med Norges største blogger*. Boken inneholder blant annet såkalte lavkarbo-oppskrifter.

Høsten 2014 byttet bloggen navn til «Caroline Berg Eriksen». Eriksen deltok høsten 2014 i *Skal vi danse* på TV 2. Hun var med i fem episoder før hun ble stemt ut.

I denne perioden fikk hun også sin debut som programleder for det TV2 Bliss-sendte programmet "Det Nye-Jenta".

I september 2015 lanserte Eriksen en veskekolleksjon med det danske merket Adax. Den ble etterfulgt av enda en kolleksjon i mai 2017.

I februar 2016 lanserte hun en skokolleksjon med Bianco , den ble også etterfulgt av en ny kolleksjon i august 2016.

Eriksen har vært med å produsere en egen is, Frost by Caroline Berg Eriksen. Den solgte nesten like bra som Lollipop i sitt første år.

Hun var en av deltakerne i TV 2s musikalske talentkonkurranse *Norges nye megahit*.

Kontroverser
------------

Eriksen forsøkte i 2010 å ta betalt fra Cappelen Damm for omtale av bøker. Forbrukerombudet ble trukket inn i saken da bloggeren omtalte produkter uten å informere om at dette var betalt reklame.

I 2011, i kjølvannet av publiseringer av bilder der hun fremsto tynn, innrømmet Eriksen å ha hatt et «forstyrret kostholdsmønster» i slutten av 2006. I mars 2012 fikk Eriksen igjen påpakning fra Forbrukerombudet for mangelfull merking av reklame.

I november 2013 fikk Eriksen kritikk for å bidra til slankepress hos mødre da hun la ut et bilde av sin egen flate mage, fire dager etter fødsel.

I julen 2014 måtte Eriksen innrømme at hun hadde redigert seg tynnere på en rekke bilder hun har publisert på bloggen sin, til tross for at hun tidligere hadde påstått: «Jeg retusjerer ikke mine bilder, det ville nok ikke sett helt bra ut, jeg har ikke tid eller skills til det». Eriksen ga uttrykk for at hun var lei seg for feil hun hadde gjort.

I januar 2015 ble det avslørt at Lars-Kristian Eriksen som administrator har kommentert sin ektefelles blogg under falskt navn og i den forbindelsen også utgitt seg for å være lege og ernæringsfysiolog, hvilket han ikke er. «…trist og ulovlig», ifølge leder i Rådet for legeetikk, Svein Aarseth.

I februar 2018 ble Eriksen kritisert for å fronte såkalt *underlivsdeodorant*.

Referanser
----------

1. ↑  - Det finnes mange bedrevitere Toppblogger og fotballfrue Caroline Berg Eriksen fnyser av janteloven. Nå blir hun Side2-blogger. Arkivert 2012-06-26, hos Wayback Machine. (Besøkt 4. mars 2012)
2. ↑  Nisja-Wilhelmsen, Pål (19. januar 2011). «Dette er Norges største blogg». *Nettavisen* **(norsk)**. Besøkt 11. januar 2023.
3. ↑  «Tallene som vipper «Fotballfrue» av bloggtronen». *www.minmote.no*. 17. januar 2016. Besøkt 11. januar 2023.
4. ↑  blogglisten.no Arkivert 4. mars 2012 hos Wayback Machine. Statistikk over lesertall til fotballfrue.no.
5. ↑  Fotballfrues dagbok - Et år med Norges største blogger Arkivert 19. februar 2012 hos Wayback Machine. (Besøkt 5. mars 2012).
6. ↑  AS, TV 2. «Fotballfrue blir programleder i «Det Nye-jenta»». *TV 2* **(norsk)**. Besøkt 5. september 2018.
7. ↑  «Caroline Berg Eriksen (28) lanserer veskekolleksjon med Adax». *KK.no*. 3. september 2015. Besøkt 5. september 2018.
8. ↑  «Caroline Berg Eriksen designer ny veskekolleksjon». *Costume*. 10. mai 2017. Besøkt 5. september 2018.
9. ↑  «Caroline Berg Eriksen har designet ny skokolleksjon for Bianco». *Costume*. 18. august 2016. Besøkt 5. september 2018.
10. ↑  «Se den nye Caroline Berg Eriksen x Bianco-kolleksjonen». *Stylista no*. 17. august 2016. Besøkt 5. september 2018.
11. ↑  «Fotballfrue-is selger nesten like bra som lollipop». *E24*. Besøkt 5. september 2018.
12. ↑  AS, TV 2 (19. oktober 2021). «Dette er deltakerne i TV 2s nye storsatsning Norges nye megahit». *TV 2* **(norsk)**. Besøkt 24. november 2021.
13. ↑  -Bloggkjendis ville ta betalt for bokomtale Arkivert 8. mars 2012 hos Wayback Machine. (Besøkt 4. mars 2012)
14. ↑  Forbrukerombudet strammer opp rosabloggere, (Besøkt 4. mars 2012).
15. ↑  Bloggkjendis «Fotballfrue» får kritikk for bikinibilder, (Besøkt 4. mars 2012)
16. ↑  Norsk kjendisblogger: - Målet var å bli tynnest mulig, (Besøkt 4. mars 2012).
17. ↑  Forbrukeombudet: Norske toppbloggere driver ulovlig markedsføring, besøkt 9. mars 2012
18. ↑  «Slik ser Fotballfrue ut 4 dager etter fødsel». TV2. 28.11.2013.
19. ↑  Slik jukser «Fotballfrue» med bilder Arkivert 2. januar 2015 hos Wayback Machine. besøkt 13. januar 2015
20. ↑  Berg Eriksen beklager fototukling, besøkt 13. januar 2015
21. ↑  Rådet for legeetikk raser mot «Fotballfrue», besøkt 13. januar 2015
22. ↑  Kritisk til Caroline Berg Eriksens hyllest av underlivsdeodorant, minmote.no

Eksterne lenker
---------------

* (en) Caroline Berg Eriksen på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** ISNI
 |